Албрехт Дирер (1471—1521), Адам и Ева, бакрорез 1504.
**Графика** (γραφω; пишувам, гребам) е една од ликовните дисциплини. 
Нејзините основни изразни средства се: линијата, површина, густината на бојата. 
Главниот и основен принцип во графиката е балансот помеѓу црното и белото.
Графиката може да биде и во боја, но сепак, акцентот не е во колоритот како во сликарството. 
Изразните мотиви и претстави во графиката се со истиот опсег и содржина како и во останатите ликовни техники.

Историја
--------

Почетоците на графиката датираат уште од палеолитот забележани во првобитните живеалишта - пештерите.

Вистински процут на графиката во Европа доживува во средниот век. Најзначајните графички уметнички дела се откриваат во творештвото на: Албрехт Дирер, Петер Паул Рубенс, Рембрант Херменсон ван Рајн, а подоцна кај Франциско Хосе де Гоја, Оноре Домје, Анри де Тулуз-Лотрек, Винсент ван Гог, Пабло Пикасо. 
Денес, графиката е меѓу позначајните ликовни медиуми, која по постапката и начинот на реализацијата се развива во најразлични изразни и технолошки форми.

На Исток, особено во Кина и Јапонија графиката има многу подолга традиција. Првите печатени дела во Кина датираат од крајот на 2 век. Изработката на графиката во овие две земји е донесена до совршенство, особено со педантноста, студиозноста, прецизноста и сложената занаетчиска постапка која обединува и печатење на графики во боја.

Видови на графики
-----------------

Поделбата на графиките, зависи од начинот на нивното печатење како и техниката и технологијата за нејзиното реализирање.
Во суштина постојат три методи за реализација на графичкото дело:

### Техника на висок печат

Оваа техника на висок печат е обработка на плочата - матрицата на која што линиите и формите што сакаме да ги втиснеме на хартијата се на површината од матрицата а оние што не треба да бидат отпечатени, втиснати се под површината на матрицата.

* Дрворез.
* Линорез.

### Техника на длабок печат

Оваа техника подразбира - цртежот што сакаме да го втиснеме на хартијата од матрицата да се врежува во плочата. При печатењето, површината на плочата останува чиста и без боја, а врежаните линии и форми се исполнети со боја која потоа се втиснува на хартијата. За графички подлоги, матрици, вообичаено се користат плочи од бакар, цинк, алуминиум, плексиглас. Цртежите се внесуваат на два начина: **механички** или **хемиски**.

* Бакрорез
* Мецотинта
* Сува игла
* Бакропис
* Акватинта
* Мека превлака
* Резерваж
* Колаграфија

### Техника на рамен печат

Техниката на рамен печат подразбира печатење на цртежот и формите преку рамна плоча.

* Литографија
* Хектографија
* Ситопечат
* Фотолитографија

Галерија
--------

Графика изработена во акватинта Жан Батист Ле Пренс, *Крошна* (1769)
Франциско Гоја, *Од циклусот „Ужасите на војната" (1810-1815)*

Надворешни врски
----------------

* Les procédés de gravure Архивирано на 2 јули 2019 г.
* Petit lexique des techniques de l'estampe Архивирано на 17 септември 2019 г.

|  |  |
| --- | --- |
| Ризница | „Графика" на Ризницата ? |


1. ↑  Woodcut in Art
2. ↑  What is a Linocut
3. ↑  bakrorez
4. ↑  Mezzotinta
5. ↑  „SUHA IGLA". Архивирано од изворникот на 2019-09-28. Посетено на 2019-10-01.
6. ↑  bakropis
7. ↑  Ofort ja akvatinta
8. ↑  „graficke-tehnike". Архивирано од изворникот на 2019-09-17. Посетено на 2019-10-01.
9. ↑  Резерваж
10. ↑  „архивска копија". Архивирано од изворникот на 2019-09-28. Посетено на 2019-10-01.
11. ↑  Les techniques de l'estampe
12. ↑  Hectographs
13. ↑  Screen Printing
14. ↑  What is Photolithography
15. ↑  „Estampes" (PDF). Архивирано од изворникот на 2016-06-01. Посетено на 2019-10-01.